Roosa Roosa  Roosa on roosa on roosa...  Noh et head sedasamustki neile, kellele see oluline on. Palju õnne.    Laupäeval passisingi üksi kodus. Ei teinud mitte midagi. Noh tegelikult lugesin. Aimovi "The Complete Stories. Vol.1" Hea raamat. 2/3 on loetud. Enamik lood kirjutatud 50-l. Veider on mõelda, et tema jaoks oli loogiline - kui arvutid muutuvad võimsamaks, siis muutuvad need ka samavõrra suuremaks.  Eniac-Multivac, tuumakatsetused, robotid, tähtedevahelised lennud, ajaränne. Vanad ja suht-koht läbimängitud teemad. Aga kuidagi värskendav on lugeda poolsada aastat tagasi kirja pandud fantaasiaid (millest mingi osa ju tõekski osutunud). Mulle meeldib varane Asimov - ma suudan teda isegi inglise keeles lugeda (Asumi saaga on siiani lõpetamata, sest mingilt maalt muutus see minu jaoks mitte naudinguks, vaid kohustuslikuks raamatust läbi närmiseks. Nojah, see oli ka aastaid tagasi, nüüd ma ehk isegi loeks. Aga ei  taha proovida. Veel. )  Ja tigedaks ajab, et kodus ei ole veel ei arvutit ega netti. Sest mõnda asja tahaks kontrollida ja järele uurida ja lihtsalt kirja panna. Ja tööl ei ole need tunded ja mõtted enam nii värsked või olulised või olen need lihtsalt unustanud.    Seoses sellega - naersin täna hommikul - poliitikud ju ostavad avalikult hääli. Kes jope, kes krae kes millega. Aga kui paneks avalikult kuulutuse üles - müün oma hääle. Soovitavalt läppari ja püsiühenduse eest? Kas oleks pakkujaid? Vihjeks niipalju, et mu valimispiirkonnaks on Jõgeva- ja Tartumaa.    Ja pühapäeval kutsusin Andrese pannkooke sööma. (Algselt pannkoogihommikule, aga ta saabus enne viit alles.) Küpsetasin suure taldrikutäie, Joanna oli ka seltsiks. Ja esmaspäeval käisin Anu juures, juukseid värvimas.    Aga tegelikult on ikkagi kerge kass kõikse aeg kallal. Suhtlemisvaegus.